Ray Liotta

Raymond Allen "Ray" Liotta (18. joulukuuta 1954 Newark, New Jersey, Yhdysvallat – 26. toukokuuta 2022 Dominikaaninen tasavalta) oli yhdysvaltalainen näyttelijä. Hänet tunnettiin parhaiten Henry Hillin roolista elokuvassa Mafiaveljet (1990). == Ura == Liotta opiskeli näyttelemistä Miamin yliopistossa, Floridassa, ja suoritti siellä tutkinnon Bachelor of Fine Arts (BFA). Valmistumisensa jälkeen hän esitti vuosien 1978 ja 1981 välillä Joey Perrinin roolia NBC:n saippuasarjassa Another World. Myöhempiä televisiosarjoja, joissa hän on esiintynyt useassa jaksossa, ovat lyhytikäiseksi jääneet Casablanca ja Our Family Honor 1980-luvulta sekä Smith 2000-vuosikymmeneltä. Hän esiintyi myös yhden jakson vierailurooleissa monessa sarjassa. Vuonna 2005 hänet palkittiin Primetime Emmy -palkinnolla kategoriassa paras vieraileva miesnäyttelijä draamasarjassa vierailustaan sarjassa Teho-osasto (ER). Ensimmäinen televisioelokuva, jossa Liotta näytteli, oli Hardhat and Legs vuodelta 1980, ja ensimmäinen teatterielokuva Kultanainen (The Lonely Lady) vuodelta 1983. Hänen tunnetuin elokuvaroolinsa oli Henry Hillin osa Martin Scorsesen ohjaamassa rikosdraamassa Mafiaveljet (Goodfellas) vuodelta 1990. Liotta oli urallaan kerran ehdolla Golden Globen saajaksi, sarjassa paras miessivuosa roolityöstään Ray Sinclairina Jonathan Demmen ohjaamassa, vuonna 1986 ensi-iltansa saaneessa toimintakomediassa Vaarallinen tyttöystävä (Something Wild). Vuonna 1999 hän oli ehdolla SAG- palkinnon saajaksi kategoriassa paras miespääosa televisioelokuvassa tai minisarjassa suorituksestaan Frank Sinatrana elokuvassa Rat Pack (The Rat Pack) ja vuonna 2003 Independent Spirit Awardin saajaksi suorituksestaan poliisi Henry Oakina elokuvassa Narc. Vuodesta 2016 lähtien Liotta näytteli yhtä pääosaa NBC:n rikosdraamasarjassa Shades of Blue jossa hän oli yksikkönsä päällikkö Matt Wozniak. Elokuva- ja televisionäyttelemisen lisäksi Liotta näytteli myös teatterissa. Ensiesiintymisensä Broadwayllä hän teki vuonna 2004 Stephen Belberin kirjoittamassa näytelmässä Match, jonka muissa rooleissa olivat Frank Langella ja Jane Adams. Liotta lainasi myös ääntään päähenkilö Tommy Vercettille videopeliin Grand Theft Auto: Vice City, joka ilmestyi vuonna 2002. == Yksityiselämä == Liotta kasvoi adoptioperheen lapsena. Newjerseyläiset Alfred ja Mary Liotta adoptoivat hänet, kun hän oli kuuden kuukauden ikäinen. Hän avioitui näyttelijä-tuottaja Michelle Gracen kanssa vuonna 1997, mutta liitto päättyi eroon vuonna 2004. Parilla on yksi yhteinen lapsi, tytär Karsen (s. 1998). Ray Liotta kuoli nukkuessaan 26. toukokuuta 2022 Dominikaanisessa tasavallassa, jossa hän oli kuvaamassa elokuvaa Dangerous Waters. Hän oli kuollessaan kihloissa Jacy Nittolon kanssa. == Filmografia == * Hardhat and Legs (1980) (televisioelokuva) * Hassut päivät (Crazy Times, 1981) (televisioelokuva) * Kultanainen (The Lonely Lady, 1983) * Vaarallinen tyttöystävä (Something Wild, 1986) * Arena Brains (1987) (lyhytelokuva) * Nicky ja Gino (Dominick and Eugene, 1988) * Unelmien kenttä (Field of Dreams, 1989) * Mafiaveljet (Goodfellas, 1990) * Women and Men: Stories of Seduction (1990) (televisioelokuva) * Women & Men 2: In Love There Are No Rules (1991) (televisioelokuva) * Artikla 99 (Article 99, 1992) * Kielletty intohimo (Unlawful Entry, 1992) * Pako Absolomista (No Escape, 1994) * Corrina, Corrina (1994) * Operaatio Dumbo (Operation Dumbo Drop, 1995) * Välähdys menneisyydestä (Unforgettable, 1996) * Pelkoa ilmassa (Turbulence, 1997) * Cop Land (1997) * Murha Phoenixissa (Phoenix, 1998) * Rat Pack (The Rat Pack, 1998) (televisioelokuva) * Muppetit avaruudesta (Muppets From Space, 1999) * Ikuisesti minun (Forever Mine, 1999) * Pilgrim – mies vailla menneisyyttä (Pilgrim, 2000) * A Rumor of Angels (2000) * Hannibal (2001) * Sydäntenmurskaajat (Heartbreakers, 2001) * Blow (2001) * Narc (2002) * John Q (2002) * Polttopisteessä (Point of Origin, 2002) (televisioelokuva) * Identity (2003) * The Last Shot (2004) * Control (2004) * Slow Burn (2005) * Revolver (2005) * Comeback Season (2006) * Even Money (2006) * Local Color (2006) * Smokin’ Aces (2007) * Wild Hogs – villit karjut (Wild Hogs, 2007) * Battle in Seattle (2007) * Mehiläisen elokuva (Bee Movie, 2007) (äänirooli) * In the Name of the King: A Dungeon Siege Tale (2007) * Hero Wanted (2008) * Kartelli (La Linea, 2009) * Ostarin superstevari (Observe and Report, 2009) * Rajattu maa (Crossing Over, 2009) * Powder Blue (2009) * Youth in Revolt (2009) * Crazy on the Outside (2010) * Date Night (2010) * Snowmen (2010) * Charlie St. Cloud (2010) * The Son of No One (2011) * Street Kings: Motor City (2011) * Killing Them Softly (2012) * The Iceman (2012) * The Place Beyond the Pines (2013) * Frank Millerin Sin City: A Dame to Kill For (Sin City: A Dame to Kill For, 2014) *Revenge of the Green Dragons (2014) *Kill the Messenger (2014) *Go with Me (2015) *Campus Code (2015) *Flock of Dudes (2016) *Sticky Notes (2016) *Shades of Blue (2016–2018) *Marriage Story (2019) *The Many Saints of Newark (2021) *Cocaine Bear (2023) == Lähteet == == Aiheesta muualla == * Luokka:Yhdysvaltalaiset näyttelijät Luokka:Videopelien ääninäyttelijät Luokka:Primetime Emmy -palkinnon saajat Luokka:Vuonna 1954 syntyneet Luokka:Vuonna 2022 kuolleet